cyanic-selkie/wikianc huggingface dataset:
Sveisar
Sveisar er ein yrkestittel for folk som har fått godkjent ei fagprøve og fått fagbrev i sveisefaget, og soleis kan arbeide som profesjonell fagarbeidar når det gjeld samanføying av metall ved hjelp av den prosessen som vert kalla sveising.
Nemninga sveisar må ikkje forvekslast med nemninga sveiser, som tyder fjøsrøktar.
Sjå òg
Sveising
Antigoni Drisbioti
Antigoni Drisbioti er ein gresk friidrettsutøvar som tevlar i kappgang. Under EM i friidrett 2022 i München vann ho gullmedaljen både på 20 kilometer og 35 km.
Ho deltok under Sommar-OL 2016 og 2020, men fekk ikkje medaljeplass.
Court Ridge
Court Ridge er ein låg, isdekt rygg som strekkjer seg til Sulzbergerisen frå nordvestenden av Haines Mountains i Ford Ranges i Marie Byrd Land. Han vart oppdaga av medlemmar på Byrd-ekspedisjonen på flyturen nordaustover den 15.-16. desember 1934, og kalla opp etter Arnold Court, ein meteorolog ved West Base frå U.S. Antarctic Service (1939–41).
Sunaynah
Sunaynah eller As Sunaynah er ein landsby i Ad Dhahirah guvernement nordaust i Oman. Han ligg langs hovudvegen mellom Muscat og Sur (21), nord for Abu Silah og sør for Al Qabil. Grenda Harmuzi ligg i sørvest. Landsbyen har eit stort grøntområde og er skildra som «fjerntliggande, sjølv for å vere Oman». Landsbyen er busett av Al Nuaim-stamma.
Økonomi
Ein har funne olje i det nærliggande Sala-feltet og byrja masseproduksjon her i februar 1984, men oljeboring i området vart diskutert alt i 1970-åra. Sunaynah-konsesjonane er operert av Occidental Petroleum Oman (65 %) og Gulf Oil Oman (35 %).
Foreplay/Long Time
«Foreplay/Long Time» er ein song skriven av Tom Scholz og framført av det amerikanske rockebandet Boston på det sjølvoppkalla debutalbumet. Songen var òg gjeven ut som den andre singelen frå albumet, på Epic Records i 1976. Han kombinerer ein instrumental introduksjon kalla «Foreplay» med hovudsongen «Long Time». «Long Time» nådde 22. plassen på Billboard Hot 100 i veka som enda 5. mars 1977. I Canada nådde songen niandeplassen på singellista. Instrumentalen «Foreplay» vart gjeven ut som B-side til den neste singelen deira, «Peace of Mind», som kom ut i april.
I eit intervju for Best of Boston sa Scholz at «Foreplay» var den første songen han spelte inn, og han gjorde dette på ein tosporsopptakar i kjellaren sin. Scholz sa òg at det var det første musikkstykket han skreiv, og at han skreiv det heilt attende i 1969.
Ein alternativ miks av songen finst på Epic Records-promoplata It's a Knockout.
Lag Prau Pulté
Lag Prau Pulté er ein innsjø ved Flims i kantonen Graubünden i Sveits.
Skorovatn
Skorovatn er ei bygd i Namsskogan kommune i Trøndelag. Bygda var eit gruvesamfunn, drifta ved gruva vart avvikla i mai 1984.
Skorovas Gruber
Statsgeolog Knud M. Hauan besøkte Skorovatn i 1873 og fann då ei skjerpegrop. I 1890-åra dreiv Andreas Larsen og ein gruvearbeider ved namn Frykman undersøkingar gjennom fleire somrar, utan å finne malm. Sverre B. Steen frå Namsos fann koparmalm i 1910, og året etter gjekk han i kompaniskap med Kristian Trones og Elias Grøndal. I 1913 selde dei feltet til Det Norske Aktieselskapet for Elektrokemiske Industrier, som i 1915 stifta A/S Skorovas Gruber.
Ymse
Dei fyrste bustadhusa vart sett opp i 1936. Den store tilflyttinga kom på 1950-talet, og på det meste budde det 6-700 menneske i Skorovas, som bygda heiter på folkemunne. Samfunnhus vart bygt, og det no avvigsla Skorovatn kapell vart teke i bruk i 1965. Etter gruva vart nedlagd stupte folketalet. I dag bur det kring 50 menneske i bygda.
Hovuddelen av langrennsøvingane under Ski-NM 1967 vart arrangert i Skorovatn. Harald Grønningen vann både 15 km og 30 km.
Mottesundet
Mottesundet er eit sund som ligg mellom Catoodden på den norske Bouvetøya i Sør-Atlanteren og Larsøya utanfor sørvesthjørnet av Bouvetøya. Sundet er kring 150 meter breitt.
Judith Drake
Judith Drake (verka frå 1670-talet til 1723) var ein engelsk intellektuell og forfattar som verka i åra rundt 1700. Ho høyrde til ein gruppe intellektuelle, forfattarar og filosofar som også omfatta Mary Astell, lady Mary Chudleigh, Elizabeth Thomas, Elizabeth Elstob, Lady Mary Wortley Montagu og John Norris. Ho var gift med James Drake F.R.S., ein lege og forfattar av Tory-pamflettar. Ho er hugsa innan feministisk litteraturhistorie for An Essay in Defence of the Female Sex frå 1696.
Bakgrunn
Då Judith Drake og andre intellektuelle i sirkelen hennar byrja å skriva, var dei framleis ein minoritet og gjenstand for mykje kritikk. Ein hadde nyleg løyst opp sensuren for trykte bøker. Nokre få kvinner nytta dette høve til å gje ut verker om tilhøve mellom kjønna. Både innsatsen deira og auken i kvinneleg lesekunne førte den litterære verda inn i debatten om kvinner.
An Essay in Defence of the Female Sex
Den fullstendige tittelen til Drake sitt Essay er An Essay in Defence of the Female Sex, In Which are Inserted the Characters of a Pendant, a Squire, a Beau, a Vertuoso, a Poetaster, a City-Critick, &C., in a letter to a lady. Det blei gjeve ut i London av Roper and E[lizabeth] Wilkinson i 1696, med forfattaren berre nemnd som «a Lady». I mange år blei verket tilskrive Mary Astell, som levde på same tid som Drake og gav ut A Serious Proposal to the Ladies og andre verk. Seinare er Drake blitt fastslått som forfattar. Namnet hennar står oppført som forfattar i ein Curll-katalog gjeven ut etter 1741, og den andre utgåva av essayet inneheldt eit dikt til forfattaren av James Drake.
Det siste argumentet til Drake involverte den «nye vitskapen» i samtida. Ho snakka med legar som fortalde henne frå sine studiar av anatomi og korleis menneskekroppen fungerte at det ikkje var nokon fysisk forskjell mellom menn og kvinner i nokon del av kroppen som var relatert til eller påverka sinnet. Drake gav også eit døme frå naturen på mannlege og kvinnelege dyr som viste lik visdom i handlingane sine. Frå å studera skilnadane i åtferd mellom klassar, la ho til at sosioøkonomisk nivå var meir sannsynleg å gjera ein forskjell i intelligens mellom to personar enn kjønn. Ein mann og ei kvinne frå same bakgrunn er meir like i evner enn to menn, den eine ein velståande herre og den andre ein fattig bonde. Frå hennar konklusjonar om kapasiteten til det kvinnelege intellektet antyder Drake at kanskje kvinner var skapte som det svakare karet fordi dei var meinte å tenkja, medan sterkare menn var meinte for handling. Kvifor kunne ikkje kvinner gjera slike jobbar som rekneskap, som involverte mental kapasitet og ikkje fysisk arbeid? Med kombinasjonen sin av tory-idear og locke-filosofi skipa Drake ein tidleg visjon frå opplysingstida om samfunnsroller der kvinner kunne hjelpa til med å ordna usikkerheita i samfunnet i samtida.
Mange av tankane til Drake minna om dei til andre feministiske forfattarar i samtida hennar. Drake skriv til dømes i Essay at «Women, like our Negroes in our western plantations, are born slaves, and live prisoners all their lives». Liknande tankar blei seinare fremja av Mary Astell og Mary Chudleigh. Innan eit ekteskap var kvinna si rolle ofte ikkje meir enn å vera ein tenar for ektemannen og interessene hans. Samla sett sluttar arbeidet hennears seg til det skrivande kvinner var mest opptekne av i samtida: utdanning.
Drake blei angripen av Swift, Centlivre og Cibber. Ein kjenner ikkje til nokon andre verk av Drake. Det er likevel mogleg at ho kan ha gjeve ut andre verk under andre pseudonym, slik mange andre kvinner gjorde.
Knud M. Hauan
Knud Møller Hauan var ein norsk geolog frå Levanger, kjend for kartlegginga av Trøndelag.
Ekshausjonsbevis
Ekshausjonsbevis er ein bevismetode som vart nytta i den greske matematiske skulen, ved problem der ein no ville bruke grenseovergangar. Ekshausjonsbevis vart særleg nytta ved areal- og volumutrekningar. Metoden vart visstnok først innført av Evdoxos og vart ofte brukt av Evklid, men hos Arkimedes finn ein metoden i den mest fullkomne forma. Ekshausjonsbevis kan kort skildrast som ein metode basert på tilnærmingar ved hjelp av polygon og polyeder.
Knud M. Hauan
Sidan var han knytt til bergverket på Røros. Somrane frå 1865 til 1874 kartla han geologien i Sør- og Nord-Trøndelag for Norges Geologiske Undersøkelse, i samarbeid med Theodor Kjerulf. Ved folketeljinga 1875 var han styrar av gruvedrifta i Ålen.
Tannourine
Tannourine (òg kalla Tannoureen eller Tannorine, på arabisk تنورين) er ein landsby i Libanon i Batroun distrikt i Nord guvernement, 75 km frå hovudstaden Beirut.
Etymologi
Tannourine er fleirtal av det assyriske ordet tannour. Ein tannour er ein gammal steinomn nytta i antikken. Dei første busetjarane her bygde fleire slike steinomnar i Tannourine-Al-Fawqa, og busette seg seinare ned dalen i Tannourine-Al-Tahta, der det var lettare å drive jordbruk i det meir frodige landskapet.
Tannourine sederreservat
Landsbyen deler òg namn med ein sederskog med kring 60 000 tre, og er den nest største sederskogen i Libanon. Landskapet ligg oppom den historiske dalen Ain-Al-Raha og ideellt for sedervekst. Sedertreka ligg langs vegen som går nordover til Hadath al-Jebbeh.
Landsbyen
Landsbyen Balaa er kjend for dei djupe, naturlege slukhola. Eit slukhol er 250 meter djupt. Tre naturlege bogar utgjer ein del av landskapet her. Om våren smeltar snøen og dannar den 90 meter høge Baatarafossen.
Tannourine er kjend for fleire eldgamle maronittiske kloster, som St. Shallitah og St. Antonios Houb, sistnemnde i landsbyen Wata Houb.
Mellom klippene i Tannourine-Al-Tahta ligg eit 500 år gammalt libanesisk hus, som ein meiner kan vere det tidlegaste døme på libanesisk arkitektur. Det same huset har vore avbilda på framsida av National Geographic. I huset budde den eldste dålevande mannen i Libanon, som i 2008 visstnok var 109 år gammal. Han vart kalla Massoud.
Arkeologiske funn
Det er gjort mange arkeolgoiske funn frå romartida og frametter i Tannourine.
I dalen Tannourine-Al-Tahta ligg ein nesten intakt romersk akvedukt og eit forfalle reservaor og romersk cisterne. Det syner at det har vore folk i dalen sidan minst det første hundreåret evt.
Høgare opp i fjella i den no fråflytta landsbyen Ain-Al-Raha, ligg fleire kyrkjer frå 700-talet og kyrkjer bygd av i krossfarartida, som mange forskarar trur kan vere dei tidlegaste bevisa på kristendom i øvre Levanten.
Ovanom det tidlegare nemnte gamle libanesiske huset, ligg eit fråflytta kloster i ei grotte i fjellsida.
Georg Pettersen
Georg Pettersen var ein dansk-norsk embetsmann, fødd i Flensburg. Han møtte på Stortinget frå Sarpsborg 1854-58.
Pettersen tok norsk juridisk embetseksamen i 1834. Han var fullmektig hos futen i Telemarken i fire år, prokurator i Kviteseid til 1842 og i Skien til 1849. Sidan var han byfut og politimeister i Sarpsborg til 1871, dei siste åra også postmeister i Østfold-byen. Pettersen var Sarpsborg sin representant på stortinga 1854 og 1857 og på omframtstortinget 1858. Han var med i Desisjonskomiteen, i 1854 sekretær.
Han døydde i Kristiania.
Elena i Bulgaria
Elena (bulgarsk Елена) er ein by og ein kommune i provinsen Veliko Tărnovo i Bulgaria. Kommunen omfattar byen Elena og 123 andre busetnader, dei fleste med ingen eller svært liten heilårsbusetnad.
Kommunen har eit areal på 671 km2. Ved folketeljinga i 2011 hadde kommunen 9 434 innbyggjarar, medan sjølve byen hadde 5 604 innbyggjarar.
Dei største busetnadene i kommunen er:
Mount Stahlman
Mount Stahlman er eit fjell over 1 000 moh, som ligg ved austsida av Scottbreen mellom Mount Wallace og Mount Hamilton, at vestenden av Tapley Mountains i Dronning Maudfjella. Det vart oppdaga i desember 1929 av eit geologisk lag under Byrd-ekspedisjonen leia av Laurence Gould. Fjellet vart vitja i desember 1934 av geolog-gruppa på Byrd-ekspedisjonen under Quin Blackburn, og vart namngjeven av Byrd etter James G. Stahlman, ein avisforleggar frå Nashville, som støtta eksepdisjonen økonomisk.
NM135
NM-135 er ein norsk stormpanservogn som vart brukt fram til innføringa av CV9030N frå Hägglunds rundt 1999. NM-135 er ein ombygd M113 der sjølve endringa i hovudsak var eit tårn montert på høgre side. Tårnet er skyttaren sin plass, som bemannar ein 20 x 139 mm Rheinmetall mk20 maskinkanon.
Teknisk
Tårnet var kontrollert med handemakt. Det var ein roterande spake for høgderetting, og ein spake for retting til sides. For ekstra snøgg sideretting kunne skytteren kopla inn eit utvekslingsgir ved hjelp av ein fotpedal. Våpenet vart avfyrt elektromekanisk. Avfyringskontrollen sat på spaken for høgderetting, to fjøyrbelasta knappar, der skytteren kunne velja mellom kanon eller mitraljøse. Skulle ein oppleva feil på straumforsyninga i vogna, hadde skyttaren enno høve til å skyta med kanonen ved hjelp av eit mekanisk avtrekk plassert på golvet, såkalla fotavtrekk. Siktet gav ei forstørring på 15x, men hadde ingen nattkapasitet eller termisk kapasitet. Kontrollpanel for røykkastarar var montert på veggen framføre skyttaren, medan brytar for LYRAN var montert ved vognkommandøren (VK) sin plass.
Maskinkanonen var opphavleg brukt som luftvernskanon, med skottakt på 900 skot per minutt. I tillegg var vognen bestykka med ei koaksial mitraljøse (basert på MG-3), ein 71 mm LYRAN bombekastar som vart brukt til lysgranater, og dessutan seks utskytingsrør for røykgranatar.
I bruk
Bak i vogna finn ein stridsrommet, som på ein vanleg M 113, der det var tiltenkt plass til eit fotlag på åtte infanteristar. Tiltenkt, fordi det strengt teke ikkje var plass til åtte mann klar til strid, med alt utstyr og våpen. Her sat PV-gjengen, tre mann, MG-gjengen, tre mann, nestlagføreren og reserve vognkommandør – som tok over som vognkommandør på vogna, når fotlaget sat av. Då gjekk altså vognkommandøren over i ein lagførerrolle på bakken, og vogna kunne såleis operera uavhengig av fotlaget. Oppsettingsplan for fotlaget kan vera ulik frå vogn til vogn, alt etter ynsket til troppsjef, eller gjeldande Krigsoppsettingsplan (KOP).
Lauenensee
Lauenensee er to innsjøar nær Lauenen i kantonen Bern i Sveits. Med ei høgd på 1381 moh er overflatearealet deira 0,1 km². Den største av dei er 8,8 ha og den minste 1,3 ha.
Mitsuru Komaeda
er ein tidlegare japansk fotballspelar.
Johan Grøn Lund
Johan Grøn Lund var ein norsk lensmann frå Orkdal, stortingsmann 1848-51.
Prestesonen Lund tok juridisk eksamen i morsmålet i 1824. Han var fyrst lensmann i Hitra og frå 1851 i Eidsvoll. I 1856 fekk han stillinga som fut i Fosen, døydde allereie i 1858.
If I Could Only Remember My Name
If I Could Only Remember My Name er det første soloalbumet til David Crosby, gjeve ut i februar 1971 på Atlantic Records. Det var eit av fire høgprofilerte album som vart gjeve ut av kvar av medlemmane i Crosby, Stills, Nash & Young etter albumet deira, Déjà Vu album (i lag med Stephen Stills, Songs for Beginners og After the Gold Rush). Det nådde 12. plassen på Billboard 200 og selde til gullplate for 500 000 selde eksemplar i USA.
Albumet fekk vørdnad i 2010 då det vart oppført på andreplassen på lista til Vatikanstaten over dei ti beste popalbuma gjennom tidene, publisert i den offentlege avisa til Vatikanet, L'Osservatore Romano.
Innhald
Mange kjende musikarar er med på albumet, inkludert Graham Nash, Neil Young, Joni Mitchell, medlemmar av Grateful Dead (mellom andre Jerry Garcia, som var med å arrangere og produsere albumet), Jefferson Airplane og Santana. Ensemblet fekk det uformelle kallenamnet The Planet Earth Rock and Roll Orchestra av bandleiaren i Jefferson Airplane Paul Kantner. Kjernen i denne gruppa (inkludert lydteknikaren Stephen Barncard) arbeidde òg på Kantner sitt Blows Against the Empire (1970) og Grateful Dead sitt American Beauty (1970), begge spelte inn samstundes med Crosby sitt album i Wally Heider Studios i San Francisco.
Det vart gjeve ut to singlar frå albumet, mellom andre den mindre hitten «Music Is Love», som var eit samarbeid med Nash og Young som kom ut i april 1971. Singelen nådde 95. plassen på Billboard Hot 100.
If I Could Only Remember My Name kom ut på CD første gongen den 25. oktober 1990, og vart digitalt nymastra frå dei originale masterlydbanda. Den 6. november 2006 kom det ut ei dobbelutgåva med ein lyddisk remastra i HDCD, og eit bonnusspor («Kids and Dogs», som ikkje var gjeven ut før, men som var meint for eit uutgjeve Crosby-album for Capitol Records tidleg i 1980-åra) og ein DVD Audio-disk med heile albumet remiksa for 5.1 digital kringlyd.
Smar Jbeil
Smar Jbeil (òg kalla Asmar Jbeil eller Samar Jbeil, arabisk سمار جبيل) er ein landsby i Batroun distrikt i Nord guvernement i Libanon. Han ligg på ein ås med utsyn over Middelhavet, 500 meter over havet. Han er ein av dei ledste landsbyane i Libanon. I mellomalderen søkte maronittar tilflykte her frå fiendane sine.
Smar Jbeil ligg 53 km frå Beirut, 43 km frå Tripoli og 10 km frå Batroun.
Etymologi
Smar kan vere av arameisk opphav: Shemreho som tyder «verje» eller «vernar», og Jbeil som er den næraste kjende kystbyen. Med den strategiske plasseringa i ei open åsside, kan landsbyen og festninga her ha tent som ein framskoten posisjon for forsvaret av Jbeil på nordsida.
Andre meiner namnet kan ha fønikiske røter: Sym som tyder «grav» og Mar som tyder «herre». I så fall kan landsbyen ha vore gravstad for kongane i Jbeil (som er den eldste fønikiske byen, kring 20 km sørvest for Smar Jbeil).
Historie
Smar Jbeil er ein av dei eldste landsbyane i Libanon i følgje Henri Lammens i boka Tasrih Al Absar fi Ma Yahtawi Loubnan min al Athar. Her ligg ei særs gammal borg i vestenden av landsbyen, bygd på ein strategisk topp, med utsyn over middelhavskysten frå Jbeil til Tripoli, og frå austsida over fjella i Libanon, og særleg den kjende Guds seder-skogen nær Bsharri. Borga kan ha fønikisk opphav.
Dei romerske soldatane erobra landsbyen får nordsida under Pompeius den store, truleg under det austlege felttoget hans i 63 fvt. Det står framleis somme romerske statuar i borga, og ruinane av eit romersk amfiteater.
Maronittane og armeen deira (maradittane) kom til Smar Jbeil for å søke tilflukt etter hundreår med forfølgjing av bysantinarane i Syria. Dei tok kontroll over borga og sette inn patriarken sin der. Den førte patriarken, St. Johannes Maron (685 evt.) budde i Smar Jbeil-borga før han flytta til Kfarhay.
Vala Flosadóttir
Vala Flosadóttir er ein islandsk tidlegare friidrettsutøvar frå Reykjavík som vann bronsemedaljen i stavhopp under Sommar-OL 2000. Ho bur i Sverige,
Vala høyrde til den fyrste generasjonen kvinnelege stavhopparar. I 1996 gjekk ho til topps i stavtevlinga ved innandørs-EM 1996 i Stockholm. To år seinare vart ho nummer tre i innandørs-EM, medan ho i innandørs-VM 1999 kom på andreplass. Under dei olympiske sommarleikane i Sydney hausten 2000 sette ho personleg rekord med eit hopp på 4,50 meter og sikra seg bronsemedaljen.
Smar Jbeil
Historie
Mamelukkane vart slått i 1516 av osmanarane. Osmanarane under sultan Selim I invaderte regionen og bygde ein moské ved austsida av borga. Landsbyen fekk attende den maronittiske identiteten sin i hundreåret etter og moskeen vart omgjort til ein bustad.
Borga
Borga vart bygd i sentrum av landsbyen, på ein ås med utsyn over heile nabolaget. Dei fleste historikarane meiner borga vart bygd av fønikarane, og var under persisk kontroll i 555 fvt. Ho gjekk vidare til Aleksander den store i 331 fvt. I mellomalderen tok maronittane og armeen deira, maradittane, borga som tilfluktsstad og var setet for den første maronittisk-katolske patriarken St. Johannes Maron før han flytta til Kfarhay. Maradittane gjekk til motåtak på fiendane deira frå Smar Jbeil og dei vann slaget i Amyoun (30 km nord) medan dei forsvarte partiarken sin. Borga hadde eit hovudtårn der ein kunne sjå heile middelhavskysten frå Jounieh til Tripoli frå. I boka si Tarikh Al Azminah, forklarer patriarken Estephan El Douaihy (1670–1704) korleis hovudtårnet vart øydelagd:"Sundag 25. november 1630 kl. 0300 råka eit kraftig jordskjelv borga og øydela midttårnet frå dei fire hjørna. Det øydela òg alt som var i den nedre kjellaren." Borga har mange brunnar bygd i stein. Det finst òg mange tunnellar som knyt borga til nabodalane.
Kyrkjer
Den gamle kyrkja St. Bassil og Nohra står midt i landsbyen. Dei er bygd av ei blanding av element frå eit romersk tempel og somme seinare material, hovudsakleg frå mellomalderen. Kyrkja vart renovert først av krossfararane og sidan av maronittane. Den siste renovasjonen fann stad seint på 1800-talet, der ei steinkjede vart lagt til hovudinngangen. St. Nohra var ein prest frå Manhour i Egupt, som kom for å preike i Batroun i den tidlege kristendomen. Då han nådde byen, vart han beden av kongen der å fornekte Jesus. Han nekta dette og heldt fram å preike i heile byen. Han vart tekne til fange av kongen, drepen og gravlagd i ein av brunnane i borga. Brunnen har sidan vorte eit helgenskrin sidan den gong.
Like ved St. Nohra, står eit gammalt, lite kapell i ruinar, med ein enkel nav. Ein trur at denne kyrkja er eldre enn St. Nohra-kyrkja.
Mindre enn 500 meter frå St. Bassil og Nohra-kyrkja ligg St. Takla-kyrkja, som er ei mindre, men særs gammal kyrkje som framleis vert nytta av innbyggjarane.
Tanam i Oman
Tanam eller Tan`am er ein landsby i Ad Dhahirah guvernement nordaust i Oman. Landsbyen ligg like sørvest for byen Ibri i Wadi Aswad. Landsbyen er skidlra som «lite meir enn ein oase omgjeven av bustadblokker.» Staden er eit viktig senter for daddelproduksjon og har sidan 1970-åra hatt ein større folkesetnad av duru-folk under daddelinnhaustinga, før dei vender attende til nomadelivet sitt. Grenda Dubayshi ligg i nord og grenda Khuldah like i vest.
Youngbreen
Youngbreen er ein isbre som flyt 13 km austover og endar ved nordenden av Barnes Ridge på austsida av Sentinel Range i Ellsworth Mountains. Han vart først kartlagd av United States Geological Survey (USGS) frå landmålingar og flyfoto teken av U.S. Navy i 1957-59. Breen vart namngjeve av Advisory Committee on Antarctic Names (US-ACAN) etter Dale L. Young i United States Air Force (USAF), som deltok i opprettinga av Sørpolstasjonen i 1956–57.
Sjøelefantstranda
Sjøelefantstranda er ei 300 meter lang strand heilt sørvest på den norske Bouvetøya i Sør-Atlanteren. Stranda strekkjer seg nordover frå Catoodden og ligg langs den sørlege delen av Esmarchkysten.
Stranda har fått namn etter sjøelefantane som held til her.
Lauerzsjøen
Lauerzsjøen (tysk Lauerzersee, tidlegare Lowerzer See) er ein innsjø i kantonen Schwyz i Sveits. Han har eit areal på kring 3 km² og den største djupna er 13 m. Det ligg to holmar i innsjøen, Schwanau og Roggenburg.
Dunn Spur
Dunn Spur er ein markant fjellutstikkar som fell ned frå Mount Blackburn og strekkjer seg 5 nautiske mil langs nordsida av Van Reethbreen i Dronning Maudfjella i Antarktis. Han vart kartlagt av US Geological Survey frå landmålingar og frå flyfoto tekne av U.S. Navy i 1960–63, og vart namngjeven av Advisory Committee on Antarctic Names etter Thomas H. Dunn i U.S. Navy-skvadron VX-6, som var flymannskap under flyfotograferinga over Antarktis på Operasjon Deep Freeze 1964, 1966 og 1967.
Mount Stonehouse
Mount Stonehouse er eit fjell, 2900 moh, som ligg 3,5 nautiske mil (6 km) sørvest for Mount Falla i Queen Alexandra Range. Det vart namngjeve av geolog-gruppa frå New Zealand Geological Survey Antarctic Expedition (NZGSAE) (1961–62) etter Bernard Stonehouse, som studerte pingvinar og selar i Antarktis.
Take Our Hearts
«Take Our Hearts» (engelsk for Ta hjarta våre) var eitt av bidraga i Dansk Melodi Grand Prix 2012, framført på engelsk av Jesper Nohrstedt. Songen er med på albumet Dansk Melodi Grand Prix 2012.
Dansk Melodi Grand Prix 2012
Bidraget deltok i finalen i Dansk Melodi Grand Prix 2012 der han vart ein av dei tre beste som fekk deltake i ein superfinale. I superfinalen fekk songen tolv poeng frå den norske, russiske og tyske juryen, ti poeng frå den aserbajdsjanske og danske juryen og 46 poeng frå fjernsynssjåarane. Bidraget fekk til saman 102 poeng og enda på andreplass. Nohrstedt fekk dimed ikkje representere Danmark i Eurovision Song Contest 2012.
Verdsarvstadene i Ukraina
Verdsarvstadene i Ukraina omfattar sju stader rekna som verdsarv innanfor grensene til Ukraina.
Sju verdsarvstader er oppførte for Ukraina per 2022. Seks av dei er kulturelle stader og ein av dei, Bøkeurskog og gamle bøkeskogar i Karpatane og andre regionar i Europa, er ein naturstad. Den første staden som vart ført opp var St. Sofia-katedralen og relaterte klosterbygg, Petsjerska Lavra, i 1990.
Dei siste stadene som vart lista opp var Trekyrkjer i karpansk region av Polen og Ukraina og den antikke byen Chersonesus i 2013. Tre stader er transnasjonale: Trekyrkjene i Karpatane, Struvemeridianen blir delt med ni land, og Bøkeurskog og gamle bøkeskogar blir delte med 17 land. I tillegg har Ukraina ei liste over 17 andre stader som dei vurderer å nominere til verdsarv.
Færøyingesaga
Færøyingesaga eller Sigmund Brestessons saga (norrønt Færeyinga saga, færøysk Føroyinga søga) er ei islendingesaga eller ættesaga som handlar om hendingar som fann stad på Færøyane etter at vikingane busette seg der rundt år 1000.
Handling
Færøyingesaga er den eldste skriftlege kjelda om færøysk historie og «bygger antagelig på færøyske sagn med historisk kjerne». Sagaa vart skriven omkring 1220 på Island. Skildringa omfattar tidsrommet frå det norske landnåmet på Færøyane i 825 ved Grímr Kamban fram til Færøyane kom under norsk krone etter innføringa av kristendomen i 999 ved Sigmundr Brestisson og Þrándr í Gøtus død i 1035.
Sagaa fylgjer livet til Sigmundr Brestisson og ferdene hans frå oppveksten på Stóra Dímun, der han vart vitne til at faren vart drepen. Sigmundr fór som barn til Noreg, der han vart fostra på Dovre. Sigmundr vart ven med Hákon jarl og fór i viking i Austersjøen. Han vende tilbake til Færøyane etter ynske frå Óláfr Tryggvason, og kristna øyane med ei blanding av makt og gode ord.
Omsetjing
Sagaa var i brotstykke, delvis i Flateyjarbók og delvis i Den store saga om Olav Tryggvason (Bergsbók). På 1800-talet vart brotstykka samla saman og gjeve ut som Færøyingesaga av oldtidsforskaren Carl Christian Rafn. Ho kom ut i 1832 i København for fyrste gong på norrønt, med færøysk og dansk omsetjing i same bok. V.U. Hammershaimb omsette sagaa å nyo til færøysk etter dei nye færøyske rettskrivningsreglane i 1884. Denne utgåva er framleis ei skulebok på Færøyane.
Vogtkysten
Vogtkysten er ei 6,5 km lang kyststrekning på sørsida av den norske Bouvetøya i Sør-Atlanteren. Kysten strekkjer seg mellom Catoodden i vest og Kapp Fie i aust. Store delar av kysten består av bratte fjellsider og isklipper. Av brear som strekkjer seg ned mot kysten her finn ein Christensebreen og Randibreen. Vest på kysten ligg Rustadkollen, Selodden og Moseryggen like nord, medan Nyknausen ligg i aust, nær Kapp Fie.
Utanfor kysten ligg Randibåen.
Fylkesveg 720 i Rogaland
Fylkesveg 720 i Rogaland går mellom Fjotartjørn og Maldalsgarden i Sauda kommune. Vegen er 2,1 km lang.
Knud Maartmann
Knud Geelmuyden Fleischer Maartmann var ein norsk handelsmann og vrakar frå Bergen, stortingsmann 1865-69 frå Flekkefjord.
Maartmann var son til ein kjøpmann i Bergen. Han byrja i 1837 å arbeide som handelsbetjent i Flekkefjord, der han sidan 1847 dreiv handel. Seinare var han agent, overmålar og vrakar i Sørlands-byen. Han var i fleire år medlem i bystyret og styreleiar i sparebanken. Både i 1865-66 og 1868-69 var han Flekkefjord sin representant på Stortinget. Han var i 1865-66 medlem i Tollkomiteen og 1868-69 i Militærkomiteen.
Marlon Devonish
Marlon Devonish er ein britisk friidrettsutøvar som i 2004 var med om å vinne OL-gull i 4 x 100 meter stafett, saman med Jason Gardener, Darren Campbell og Mark Lewis-Francis. Også då Storbritannia to år seinare vann EM-gull i øvinga, sprang Devonish tredjeetappen. Indidviduelt vann han bronsemedaljen på 200 meter ved EM i friidrett 2002 i München, ein prestasjon han kopierte under europameisterskapen i Göteborg fire år seinare. Devonish sine personbeste tider på 100 og 200 meter er 10,06 og 20,19 sekund.
Atsuyoshi Furuta
er ein tidlegare japansk fotballspelar.
Berlin-Schönefeld lufthamn
Flughafen Berlin-Schönefeld er ei internasjonal lufthamn som ligg like søraust for bygrensa til Berlin, i kommunen Dahme-Spreewald i Brandenburg.
Schönefeld var tidlegare hovudflyplassen i DDR og den einaste flyplassen som tente Aust-Berlin.
Fordi Schönefeld ligg utanfor byen er han ei mindre kjelde til forureining i Berlin enn den andre flyplassen i byen, Tegel lufthamn, som ligg innanfor bygrensa.
Schönefeld vart under ombygging til den nye hovudlufthamna for Berlin, Berlin Brandenburg lufthamn som skulle vore opna i juni 2012, men opninga er utsett fleire gonger. I 2006 hadde flyplassen 6 331 191 passasjerar.
Feneós
Feneós (gresk Φενεός) er ein tidlegare kommune i periferieininga Korinthía i periferien Peloponnes i Hellas. Feneós inngår frå 2011 som ei kommunaleining i kommunen Sikyóna.
Ved folketeljinga i 2011 hadde kommunaleininga Feneós 1 342 innbyggjarar, medan tettstaden med same namn hadde 87 innbyggjarar.
Laksen kraftverk
Laksen kraftverk er eit vasskraftverk i Vefsn kommune i Nordland.
Det utnyttar eit fall på 80 meter mellom Laksen og Grytåvatnet i Vesterfjella i Vefsn.
Celine
Celine og Seline er opphavleg franske kvinnenamn med skrivemåten Céline. Andre skrivemåtar er Celina og Selina.
Edwards Spur
Edwards Spur er ein utstikkar med fleire små bergframspring langs kammen, i den nedre nordvestsida av Mount Moulton i Marie Byrd Land. Han vart kartlagt av US Geological Survey frå landmålingar og frå flyfoto tekne av U.S. Navy i 1959–65, og vart namngjeven av Advisory Committee on Antarctic Names etter Alvah G. Edwards, ein maskinførar i U.S. Navy under Army–Navy Trail Party som reiste austover frå Little America V for å opprette Byrd-stasjonen i 1956.
Celine
Namna kan stamma frå det latinske Caelina, ei hokjønnsform av slektsnamnet Caelinus, ein variant av Caelius som kjem frå caelum, 'himmel'. Celine kan òg ha oppstått som ei kortform av Marceline.
Celine har norsk namnedag den 21. februar.
Etternamn
Céline Celine
Gregg Rolie
Gregg Alan Rolie er ein USA-amerikansk songar og klaverspelar. Rolie tente som vokalist i musikkgruppene Santana, Journey og Abraxas Pool – som han alle var med å starte. Han var òg frontmann i rockegruppa The Storm, og spelar i dag i sitt eige Gregg Rolie Band. Rolie er innlemma i Rock and Roll Hall of Fame to gonger, først som medlem av Santana i 1998 og som medlem av Journey i 2017.
Rolie er av norsk avstamming.
Solodiskografi
(Inkludert Gregg Rolie Band)
Ringnes
Bryggjeriet blei grunnlagt av brørne Ellef og Amund Ringnes saman med konsul Axel Heiberg i 1876. Øl blei først brygga på anlegget på Grünerløkka i Oslo i 1877.
Ringnes Bryggeri var i familieeihe fram til fusjonen De sammensluttede bryggerier, saman med dei andre Oslo-bryggjeria Frydenlund og Schou i 1978, då Nora Industrier overtok eigarskapen. I 2000 blei det gamle bryggjeriet i Oslos centrum avvikla. Ringnes tilhøyrde i ein kort periode Orkla, men blei teke over av Carlsberg i 2004.
Storm Peak
Storm Peak er eit fjell med flat topp, 3280 moh, som ligg 3,5 nautiske mil (6 km) nord for Blizzard Peak i Marshall Mountains i Queen Alexandra Range. Det fekk dette namnet av geolog-gruppa frå New Zealand Geological Survey Antarctic Expedition (NZGSAE) (1961–62) på grunn av stormar dei opplevde i området.
Eksponent i matematikk
Ein eksponent i matematikk er kor mange gonger eit tal skal multipliserast med seg sjølv og vert notert som a n, der n'en kan vere kva som helst tal.
Til dømes har potensane a · a = a2 og a · a · a = a3 høvesvis eksponentane 2 og 3. Den moderne utviklinga av matematikken har ført til bruk av potenser der eksponentane er vilkårlege reelle eller komplekse tal.
Regneregler
Eit tal a opphøgd i ein eksponent som er summen av to tal kan skrivast:
Vidare gjeld følgjande for alle a ulik 0:
For eksponent lik null gjeld:
for alle a ulik 0.
Negative eksponentar gjev den inverse til talet opphøgd i eksponenten: for alle a ulik 0.
Kvadrat- og n-te-røter kan òg skrivast som ei eksponent:
Selstranda
Selstranda er ei lita strand på vestsida av den norske Bouvetøya i Sør-Atlanteren. Stranda er kring 300 meter lang og strekkjer seg nordover frå Norvegiaodden langs Esmarchkysten. Stranda har fått namn etter selane som held til her.
Handball-NM 2015/Kvinner
Noregsmeisterskapen i handball 2015 for kvinner vart vunnen av Larvik Håndballklubb etter finalesiger 28 – 19 over Glassverket Idrettsforening]] frå Drammen.
Finalen
Finalen vart avvikla i Nadderud Arena i Bærum onsdag 30. desember. Storfavoritten Larvik avgjorde kampen i den fyrste omgangen. Frå 16-8 og åttemålsleiing ved pause, auka laget til 28-19 og nimålstriumf.
Amanda Kurtovic skåra 6 av Larvik-måla.
Glassverket sin toppskårar, Kari Brattset, stod for 5 mål.
Dommarane straffa Larvik med fire 2-minuttsutvisingar, Glassverket med to.
Chia
Chia  (Salvia hispanica) er ein blomsterplante i leppeblomfamilien. Planten finst i Mexico, Guatemala, Paraguay, Argentina, Peru og Bolivia.
Det finst tekstar i Mendoza-kodeksen frå 1500-talet som indikerer at planten vart dyrka av aztekarar i førkolumbisk tid, og økonomiske historikarar har foreslått at han var like viktig som mais som grøde. Chia er framleis brukt mange stader i Sør-Amerika der kjernane tidvis blir malne, andre gonger bruker ein alt i næringsrike drykker eller som matkjelde.
Etymologi
Ordet «chia» er avleidd frå nahuatl (aztekisk) i tydinga «oljeaktig», som i vegetabilsk olje. Dagens meksikanske delstat Chiapas har namnet sitt frå nahuatl «chiavatn» eller «chiaelv». Den er den eine av to plantar som er kjende som chia. Den andre var Salvia columbariae, folkeleg kjend som «gullchia» eller «ørkenchia».
Michael Johnson
Michael Duane Johnson er ein sprintar frå USA. Johnson spesialiserte seg på distansane 100 meter, 200 meter og 400 meter. Per august 2012 held han framleis verdsrekorden for 400 meter på 43,18, og han var med på stafettlaget frå USA som sette verdsrekord på 4 x 400 meter med 2.54,29. Johnson har også dei olympiske rekordane for desse øvingane.
Karriere
Michael Johnson voks opp i Dallas i Texas. Han prøvde å kvalifisera seg allereie til sommar-OL 1988 i Seoul, men greidde det ikkje, m.a. grunna ein skade. Johnson kom sterkare tilbake til sommar-OL 1992, der han var med på det gullvinnande stafettlaget på 4 x 400 meter. Diverre vart Johnson matforgifta under OL og greidde ingen individuelle medaljar. Den ståande verdsrekorden i stafett var han med på å setja året etter under VM i friidrett 1993 i Stuttgart.
Før sommar-OL 1996 i Atlanta fekk Johnson eit par spesiallaga gullsko som gav han kallenamnet «Mannen med gullskoa». Her tok han olympisk gull på både 400 meter og 200 meter. Michael Johnson vart den fyrste atleten som greidde denne prestasjonen i eitt og same OL.
I Sevilla under VM i friidrett 1999 sprang Johnson 400 meter på 43,18; ein verdsrekord som enno ikkje er slått. Johnsons siste OL vart sommar-OL 2000 i Sydney der han vart olympisk meister på 400 meter nok ein gong. Stafettlaget fekk også gullmedalje under turneringa, men resultatet vart seinare annullert.
Khunjerab-passet
Kunjerab-passet er eit fjellpass som ligg 4 693 meter over havet i fjellkjeda Karakoram i Asia. Paset ligg på grensa mwllom den kinesiske regionen Xinjiang og Gilgit-Baltistan (administrert av Pakistan, kravd av India).
Gjennom passet går Karakoramvegen som forbind Kina og Pakistan. Passet er dermed den høgaste asfalterte grenseovergangen i verda.
Fagottkonsert av Mozart
Fagottkonsert i B-dur (K. 191), skriven i 1774 av Wolfgang Amadeus Mozart, er det vanlegaste stykket for fagott som er skrive. Nesten alle profesjonelle fagottistar speler dette stykket ein eller annan gong i karrieren sin, og det er dette stykket som ofte vert spelt under prøvespelingar.
Mozart skreiv fagottkonserten då han var 18 år gammal, og det var den første solokonserten han skreiv for eit blåseinstrument. Sjølv om ein trur at det vart bestilt av den aristokratiske amatørfagottisten Thaddäus Freiherr von Dürnitz, som eigde 74 verk av Mozart, har ein få bevis som støttar dette. Forskarar trur at Mozart kanskje skreiv tre fagottkonsertar, men at berre denne har overlevd.
Instrumentering
Konserten er skriven for solo fagott og eit orkester som består av to oboar, ein fagott, 2 valthorn i F og strykarar.
Struktur
Stykket er delt inn i tre satsar:
Lag da Laus
Lag da Laus er ein liten innsjø i kommunen Sumvitg i Graubünden i Sveits.
Innsjøen får vatn frå undergrunnen og vatnet vert drenert via ei elv som òg forsvinn ned i bakken. Dette kjem av at innsjøen har oppstått i restane etter eit steinras.
Voll i Rennebu
Voll er ei grend i Rennebu kommune. Ho ligg i Orkdalen og Riksveg 700 går forbi grenda. Rennebu kyrkje ligg på Voll.
Eksponentialfunksjon
Eksponentialfunksjonen er den inverse matematiske funksjonen til logaritmefunksjonen, og ein av dei viktigaste funksjonane i matematikken. Grunnforma til funksjonen vert skriven som ex, der e er den matematiske konstanten som avstytta er 2,71828... Den generelle forma vert skriven som Cax, der grunntalet a > 0. Altså:
Grunnform:
Eksponentiallikning
Ei eksponentiallikning er ei likning der ein eller fleire ukjende opptrer som eksponentar.
Eksponentialfunksjon
For enklast mogleg å forstå eksponentialfunksjonar, kan ein seie at a vert multiplisert x gonger.
Eksponentiallikning
Den mest grunnleggjande eksponentiallikninga er på forma a^x=b der a og b er vilkårlege konstantar, og x er ukjend. Denne likninga vil ha løysinga der \ln \alpha er den naturlege logaritmen av \alpha.
Eksponentialfunksjon
Døme
Ein set a til å ha verdien 3. Då kan ein setje opp denne tabellen for funksjonen f(x)=3x:
Ammatour
Ammatour eller Aammatour er ein fjellandsby i Shouf (Al-Shouf) distrikt i Libanonfjella guvernement i Libanon. Han ligg 57 km søraust for Beirut, i ei høgd mellom 800 og 1 050 meter over havet. Namnet «Ammatour» kjem frå 'Ain Maa Tour', som tyder «fjellkjelde». Landsbyen er rik på vasskjelder med mange kjelder og elvar.
Eksponentiallikning
Definisjon
For ei formell potensrekkje på forma
Ammatour
Landsbyen er busett av kring 5 000 innbyggjarar, hovudsakleg drusarar med ein kristen minoritet av greske melkittiske katolikkar og maronittar.
Eksponentiallikning
Definisjon
har vi
der
og indeksen π går gjennom lista til alle delmengden { B1, ..., Bk } av mengda { 1, ..., n }.
Bøtte
Bytte, bøtte eller spann er eit vasstett kar som kan brukast til å frakta eller oppbevara noko i. Bøtter er ofte sylinderforma og noko utvidande mot toppen, som ein kjegle. Dei har gjerne rørleg handtak festa til kantane, stundom også lok. Nokre bøtter har også tut som gjer dei enklare å hella frå.
Ordsoge
Ordet «bøtte» eller «bytte» stammar frå norrønt bytta som truleg kjem frå lågtysk butte. Ordet kan minna om butt, som truleg òg kjem frå lågtysk.
Bruk
Bøtter kan brukast til å plukka, bera og oppbevara ting i, og er nyttige i samband med ei rekkje arbeidsoppgåver. Til dømes kan dei brukast til å henta vatn frå ein brønn eller kran, til å ha med såpevatn under reingjering, og til å samla mindre ting oppi. Ein kan setja ei bøtte ein stad for til dømes å samla drypp frå ein lekkasje eller for å ha sand til bruk ved brann lett tilgjengeleg. Bøtter kan òg brukast til å frakta og selja matvarer i.
Bøtter er også vanlege leiketøy. Dei kan vera del av dokkestell eller sandleiker, særleg brukt på stranda.
Utforming
Det finst ulike bøtter tilpassa fleire ulike føremål:
Mitsunori Fujiguchi
er ein tidlegare japansk fotballspelar.
Zlataritsa
Zlataritsa (bulgarsk Златарица) er ein by og ein kommune i provinsen Veliko Tărnovo i Bulgaria. Kommunen omfattar byen Zlataritsa og 23 andre busetnader, mange med ingen eller svært liten heilårsbusetnad.
Verdscupen i alpine greiner 1980/Kvinner
Verdscupen i alpine greiner for kvinner i 1980-sesongen tok til 5. desember 1979 i Val-d’Isère i Frankrike og vart avslutta 15. mars 1980 i Saalbach-Hinterglemm i Austerrike. Turneringa omfatta 23 renn og 27 tevlingar. Tevlingane fordelte seg på 9 slalåmrenn, 8 storslalåmrenn, 7 utforrenn og 4 kombinasjonstevlingar, dei siste baserte på allereie avvikla enkeltrenn.
Zlataritsa
Kommunen har eit areal på 233 km2. Ved folketeljinga i 2011 hadde kommunen 3 991 innbyggjarar, medan sjølve byen hadde 2 170 innbyggjarar.
Verdscupen i alpine greiner 1980/Kvinner
Hanni Wenzel frå Liechtenstein vann FIS-premien som beste poengplukkar i verdscuptevlingane. Annemarie Moser-Pröll frå Austerrike kom på andreplass og Marie-Theres Nadig frå Sveits på tredjeplass.
Zlataritsa
Dei største busetnadene i kommunen er:
Westwindstranda
Westwindstranda er ei strand på nordvestsida av den norske Bouvetøya i Sør-Atlanteren. Stranda er kring 1,5 km lang og ligg nedanfor Nyrøysa der vêrstasjonen på øya står. Stranda ligg heilt nord langs Esmarchkysten.
Zalmoxis Peak
Zalmoxis Peak er eit fjell på 2500 moh i Bearskin Ridge på austsida av Sentinel Range i Ellsworth Mountains i Antarktis. Det ligg oppom Pattonbreen i nordvest og Crosswellbreen i søraust.
Zalmoxis Peak ligg 2,95 km nordaust for Mount Bearskin, 7,9 km sør for Mount Jumper, og 8,8 km vest-sørvest for Mamarchev Peak.
Ellen Nikolaysen
Ellen Helen Nikolaysen er ein norsk songar og skodespelar frå Oslo.
Liv og gjerning
Nikolaysen vann Talent '70 arrangert av NRK. Gjennom størstedelen av 1970-åra turnerte ho rundt i Noreg og litt utanlands. Ho gav ut sitt fyrste album i 1972, og deltok i Eurovision Song Contest 1973 som del av songgruppa Bendik Singers med melodien «Å for et spill». I 1974 vart ho tildelt pris som beste utøvar under World Popular Song Festival i Tokyo, og opplevde suksess i Japan. Året etter vann ho det norske Melodi Grand Prix med «Det skulle ha vært sommer nå» og deltok i melodifestivalen utan å oppnå ei fin plassering. Både i 1973 og 1976 var ho nominert til Spellemannprisen.
På 1990-talet var ho aktiv som skodespelar i musikalar. Mest omtale fekk ho for rolla som Mrs. Lovett i Sweeney Todd på Det norske teateret.
Fylkesveg 734 i Rogaland
Fylkesveg 734 i Rogaland går mellom Isvik og Utbjoa i Vindafjord kommune. Vegen er 22,2 km lang.
Handball-NM 2014/Kvinner
Noregsmeisterskapen i handball 2014 for kvinner vart vunnen av Larvik Håndballklubb etter finalesiger 35 – 15 over Håndballklubben Halden.
Finalen
Finalen vart avvikla i Oslo Spektrum tysdag 30. desember framfor 4 489 tilskodarar. Storfavoritten Larvik gjekk opp i 4-0 før Halden skåra sitt fyrste mål. Sidan dura Larvik vidare og leia 14 – 5 ved pause. I den andre omgangen heldt overkøyringa fram og Larvik sin sigersmargin vart til slutt heile 20 mål.
Halden-måla kom frå Cecilie Mørch Hansen 4, Martine Moen 3, Pernille Skaug 3, Melanie Felber 2, Marte Haugsten 1, Mette Kryger Jørgensen 1, Julie Gantzel Pedersen 1.
Dommarane straffa Halden med to 2-minuttsutvisingar, Larvik fekk ingen utvisingar.
Goúra
Goúra (gresk Γκούρα) er ein landsby i periferieininga Korinthía i periferien Peloponnes i Hellas. Goúra var hovudsete i den tidlegare kommunen Feneós, som no er ei kommunaleining i kommunen Sikyóna.
Ellis Ridge
Ellis Ridge er ein isdekt rygg, 10 nautiske mil lang og 1,5 nautiske mil brei som strekkjer seg nordaust frå Jenkins Heights mellom Dorchuckbreen og Keysbreen på Walgreen Coast i Marie Byrd Land i Antarktis. Han vart kartlagt av US Geological Survey (USGS) frå landmålingar og flyfotografi tekne av U.S. Navy i 1959–67, og frå U.S. Landsat-bilete, 1972–73. Han vart namngjeven av Advisory Committee on Antarctic Names etter Melvin Y. Ellis, ein kartograf i USGS som var medlem av satellittovervakingsgruppa til USGS ved Amundsen-Scott-stasjonen, vinteren 1974.
Ibri
Ibri (arabisk عبري) er ein by i Az Zahirah, nordvest i Oman.
Sketsj
Sketj er eit kort drama eller teaterstykke med komisk sluttpoeng som gjerne er del av revyar eller radio- og TV-program. Ein kan også framføra sketsjar på festar og liknande. Ordet kjem via engelsk og er opphavleg frå italiensk skizzare ('teikna'). Det er etymologisk identisk med ordet skisse.
Lac de Lessoc
Lac de Lessoc er eit reservoar langs elva Saane/Sarine mellom Lessoc og Montbovon i kantonen Fribourg i Sveits. Innsjøen har eit overflateareal på 20 ha. Lessoc-demninga har ei høgd på 33 meter og stod ferdig i 1976.
Ibri
Wilayat Ibri
Det finst fleire arkeologiske stader i wilayat Ibri som fort, borger og tårn. Her ligg òg ruinane av byen Bat, som er den andre arkeologiske staden som hamna på verdsarvlista til UNESCO, etter Bahla Fort i A’Dakhliya. Ibri ligg to timar frå Al Ain og 215 km frå hovudstaden Muscat.
Klima
Vêret i Ibri er vanleg heitt og tørt, med sommartemperaturar frå 35 til 50 ºC. Frå desember til februar er vêret relativt kjøligare, med temperaturar frå 15 til 20 ºC.
Økonomi
Tidlegare var Ibri kjend for marknaden sin og fruktdyrking.
Gripsholms slott
Gripsholms slott inneheld den svenske staten si portrettsamling med over 5 000 verk, med døme på portrettkunst frå 1500-talet og fram til notida. Samlinga vart grunnlagd i 1820. Sidan 1860-talet har Nationalmuseum i Stockholm hatt ansvar for portrettsamlinga.
Plasseing
Slottet ligg ved Gripsholmsfjärden i Mälaren, på det som opphavleg var ein cirka 400 meter lang og 150 meter brei holme. Gjennom åra har området kring borga vorte tørrlagt. Slottsholmen vert skilt åt av ei vollgrav med vindelbru. Under visse periodar har vollgrava vore fylt igjen, men ho vart opna att i samband med ein større renovering av slottet på 1890-talet.
Slottet er eldre enn den næraliggande byen Mariefred og ligg innanfor det området som fram til 1952 var Kärnbo sokn.
Vasaslottet Gripsholm
Eksistensen til klosteret vart kortvarig. I 1526 vart Pax Mariae det første klosteret som vart inndrege av Gustav Vasa. I desember 1525 gjorde han krav på godset som arving til Sten Sture den eldre, som hadde donert garden til klosteret med vilkåret at garden skulle gå attende til rette arvingane om klosteret eller jorda ikkje lengre vart halde ved hevd. Kravet vart legitimert av riksrådet i januar 1526.
Gustav Vasa lét riva borga og i byrjinga av 1537 oppførte han eit slott, med hjelp av arkitektane Henrik von Cöllen og Fredrik Nussdorffer. Slottet vart bygt i tegl og det kravde ei stor mengd murarar for å klare det store byggearbeidet. I 1539 var Måns Höck ansvarleg murarmeister, som den fremste av 20 murarmeistarar som då var verksame ved slottsbygginga.
Slottet som fengsel
Gripsholms slott har ved fleire høve vorte nytta som fengsel. To av sønene til Gustav Vasa, kongane Erik XIV og Johan III, var begge fengsla der. Den avsette kongen Gustav IV Adolf var brorparten av det siste året sitt i Sverige, 1809, i fangenskap på Gripsholm. Mellom 1597 og 1610 var det 35 stats- og krigsfangar på slottet.